Document ID: 32011R0061

KOMISIJAS REGULA (ES) Nr. 61/2011
(2011. gada 24. janvāris),
ar ko groza Regulu (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 113. panta 1. punkta a) apakšpunktu un 121. panta h) punktu saistībā ar tās 4. pantu,
tā kā:
(1)
Regulā (EEK) Nr. 2568/91 (2) definētas olīveļļas un olīvu izspaidu eļļas fizikālās un ķīmiskās īpašības, kā arī analīžu metodes šo īpašību noteikšanai. Šīs metodes un pēc tām nosakāmo īpašību robežvērtības jāaktualizē saskaņā ar ķīmijas nozares speciālistu atzinumu un ņemot vērā Olīveļļas starptautiskajā padomē veikto darbu.
(2)
Jo īpaši tāpēc, ka ķīmijas speciālisti konstatējuši, ka taukskābju etilesteru un taukskābju metilesteru saturs izmantojams par neapstrādātas augstākā labuma olīveļļas raksturlielumu, ir lietderīgi iekļaut šo esteru satura robežvērtības un tā noteikšanas metodi.
(3)
Lai dotu laiku pielāgojumu izdarīšanai šiem jaunajiem standartiem, to piemērošanas līdzekļu ieviešanai, un lai neradītu tirdzniecības traucējumus, ar šo regulu izdarītos grozījumus piemēro no 2011. gada 1. aprīļa. Šo pašu iemeslu dēļ jānosaka, ka olīveļļu un olīvu izspaidu eļļu, kas legāli ražota un marķēta Savienībā, vai Savienībā legāli importēta un laista brīvā apgrozībā pirms iepriekš minētās dienas, var laist tirgū, līdz tiek izlietoti visi tās krājumi.
(4)
Tāpēc attiecīgi jāgroza Regula (EEK) Nr. 2568/91.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 2568/91 groza šādi.
1)
Regulas 2. panta 1. punktā pievieno šādu ievilkumu:
“-
vasku, taukskābju metilesteru un taukskābju etilesteru saturu nosaka ar XX pielikumā aprakstīto kapilārās kolonnas gāzu hromatogrāfijas metodi”.
2)
Pielikumu kopsavilkumā pievieno šādu ierakstu:
“XX pielikums:
Vasku, taukskābju metilesteru un taukskābju etilesteru satura noteikšana ar kapilārās kolonnas gāzu hromatogrāfijas metodi”.
3)
Regulas I pielikumu aizstāj ar šīs regulas I pielikuma tekstu.
4)
Pievieno XX pielikumu, kā noteikts šīs regulas II pielikumā.
2. pants
Produktus, kuri ir legāli ražoti un marķēti Savienībā, vai Savienībā likumīgi importēti un laisti brīvā apgrozībā pirms 2011. gada 1. aprīļa, var laist tirgū, līdz tiek izlietoti visi to krājumi.
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2011. gada 1. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 24. janvārī

Labels: 7
3
17
6